Merima Ključo
Merima Ključo (Livno, 26. decembra 1973.), bosanskohercegovačka i nizozemska harmonikašica i kompozitorica. Stekla klasično obrazovanje harmonike, sa specijalizacijom u suvremenoj muzici. Vrsna u različitim muzičkim idiomima s repertoarom koji obaseže od klasične, avangardne i eksperimentalne muzike pa do kompozicija u kojima se balkanske, sefardske i klezmerske tradicije susreću sa suvremenim tehnikama muziciranja.

Srednju muzičku školu završila u Sarajevu (1988–92) i potom diplomirala na Roterdamskom Konzervatoriju. Na Univerzitetu za Umjetnost u Bremenu završila je poslijediplomski studij suvremene harmonike u klasi M. Kern, pokazavši izniman talent i diplomiravši s uspjehom (cum laude). Od 1993. živjela i radila u Nizozemskoj, a od 2011. prebiva u SAD-u. Albumi: Zumra (2009), Couperin Visiting the Balkans (2015), Aritmia (s M. Tadićem, 2016). Knjige: Eastern European Folk Tunes for Accordion i Klezmer and Sephardic Tunes for Accordion.

Izvori

Eksterni linkovi 

 službeni website

Bosanskohercegovački muzičari
Nizozemski muzičari